CELEX: 32014D0892
Language: bg
Date: 2014-12-09 00:00:00
Title: 2014/892/ЕС: Решение за изпълнение на Комисията от 9 декември 2014 година за изменение на приложение II към Решение 93/52/ЕИО по отношение на признаването на някои региони на Франция за официално свободни от бруцелоза ( B. melitensis ) (нотифицирано под номер С(2014) 9218)  Текст от значение за ЕИП

11.12.2014   
            
            
               BG
            
            
               Официален вестник на Европейския съюз
            
            
               L 354/45
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 9 декември 2014 година
   за изменение на приложение II към Решение 93/52/ЕИО по отношение на признаването на някои региони на Франция за официално свободни от бруцелоза (B. melitensis)
   
      
         (нотифицирано под номер С(2014) 9218)
      
   
   (текст от значение за ЕИП)
   
      (2014/892/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (1), и по-специално глава 1, раздел II от приложение А към нея,
   като има предвид, че:
   
               (1)
            
            
               С Директива 91/68/ЕИО се определят ветеринарно-санитарните изисквания относно търговията с овце и кози в рамките на Съюза. С нея се установяват изискванията, според които държави членки или региони от тях могат да бъдат признати за официално свободни от бруцелоза.
            
         
               (2)
            
            
               В приложение II към Решение 93/52/ЕИО на Комисията (2) са изброени регионите на държавите членки, които са признати за официално свободни от бруцелоза (B. melitensis) в съответствие с Директива 91/68/ЕИО.
            
         
               (3)
            
            
               Франция предостави на Комисията документация, доказваща, че са спазени съответните изисквания, установени в Директива 91/68/ЕИО, за да бъдат признати за официално свободни от бруцелоза (B. melitensis) 31 нови административни региона (départements) в допълнение към 64-те административни региона (départements), които вече са признати за официално свободни от тази болест и понастоящем са изброени в приложение II към Решение 93/52/ЕИО.
            
         
               (4)
            
            
               След оценка на документацията, предоставена от Франция, тези 31 административни региона (départements) следва да бъдат признати за официално свободни от бруцелоза (B. melitensis).
            
         
               (5)
            
            
               Поради това вписването за Франция в приложение II към Решение 93/52/ЕИО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 93/52/ЕИО се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 9 декември 2014 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 46, 19.2.1991 г., стр. 19.
   
      (2)  Решение 93/52/ЕИО на Комисията от 21 декември 1992 г. за установяване на спазването от някои държави членки или региони на изискванията относно бруцелозата (B. melitensis) и признаването им на статут на държава членка или на регион, официално свободни от тази болест (ОВ L 13, 21.1.1993 г., стр. 14).
   
      ПРИЛОЖЕНИЕ
      В приложение II към Решение 93/52/ЕИО вписването за Франция се заменя със следното:
      
         „Във Франция:
         „Départements“:
         Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d'Or, Côtes-d'Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.“